La Casa de Cultura acull la projecció del documental “La voz de las mujeres”
2025-07-24

De la mà de la Regidoria d’Igualtat de l’Ajuntament de Burjassot, dirigida per Yolanda Andrés, i dins de les activitats programades per al mes de maig des de l’Escola d’Igualtat, la Casa de Cultura de Burjassot acollirà, dilluns que ve 13 de maig a les 18.30 hores, un cinefòrum amb motiu de la Setmanal Mundial del Part Respectat.

Així, en primer lloc es projectarà el documental ‘La voz de las mujeres’, subvencionat per l’Institut de les Dones i sota la producció de Barret Cooperativa. Està dirigit per Claudia Reig i produït per Álex Badia.

La voz de las mujeres és un audiovisual que narra com s’ha denunciat l’existència de violència obstètrica i, alhora, és també una mirada cap arrere, cap a l’enorme generositat de les dones de tota Espanya que, al llarg de molts anys, han dedicat el seu temps i han posat el cor a millorar la qualitat de l’atenció al part.

L’activitat arriba a Burjassot de mans de l’entitat El parto es nuestro, grup local de València.